《渔浦夜雪怀季敭》
宋代·钱时

季敭欲我来山阴，季思欲我归严陵。
严陵山阴两无住，来去於我如浮云。
飞雪漫漫浙江暮，朔风吹船渔浦渡。
咫尺不到兴有余，底须夜出山阴路。
东华尘土缁人衣，顾瞻禹穴何巍巍。
克艰一言万世师，季敭季敭何时归。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。